PATVIRTINTA

Klaipėdos rajono savivaldybės tarybos

2020 m. rugpjūčio 20 d. sprendimu Nr. T11-331

**KLAIPĖDOS RAJONO SAVIVALDYBĖS TARYBOS VEIKLOS REGLAMENTO KEITIMO KOMISIJOS NUOSTATAI**

**I SKYRIUS**

**BENDROSIOS NUOSTATOS**

1. Klaipėdos rajono savivaldybės veiklos reglamento keitimo komisijos nuostatai nustato Klaipėdos rajono savivaldybės (toliau – Savivaldybė) veiklos reglamento keitimo komisijos (toliau – Komisija) tikslus, funkcijas, teises, darbo organizavimo tvarką ir kitus su Komisijos veikla susijusius klausimus.

2. Komisijos tikslas – užtikrinti, kad Savivaldybės tarybos veiklos reglamento nuostatos atitiktų Lietuvos Respublikos Konstitucijos, Lietuvos Respublikos vietos savivaldos įstatymo, Lietuvos Respublikos viešojo administravimo įstatymo ir kitų teisės aktų reikalavimus.

3. Komisija savo veikloje vadovaujasi Lietuvos Respublikos įstatymais, Savivaldybės tarybos sprendimais, Savivaldybės tarybos veiklos reglamentu (toliau – Reglamentas) ir šiais nuostatais.

4. Komisiją sudaro 7 nariai. Komisija sudaroma laikantis proporcingo daugumos ir mažumos atstovavimo principo. Komisijos nariais taip pat gali būti paskirti Savivaldybės administracijos, Savivaldybės tarybos ir mero sekretoriato valstybės tarnautojai ir (ar) darbuotojai, dirbantys pagal darbo sutartis. Savivaldybės taryba skiria Komisijos narius ir Komisijos pirmininką. Komisija sudaroma Savivaldybės tarybos kadencijos laikotarpiui. Komisija, susirinkusi į pirmąjį posėdį, iš Komisijos narių išsirenka Komisijos pirmininko pavaduotoją.

5. Komisija už praėjusių metų veiklą atsiskaito Savivaldybės tarybai iki einamųjų metų kovo 31 d.

**II SKYRIUS**

**KOMISIJOS FUNKCIJOS IR TEISĖS**

6. Komisija vykdo šias funkcijas:

6.1. dalyvauja rengiant Reglamentą ir jo pakeitimus;

6.2. nagrinėja Savivaldybės tarybos narių, komitetų, frakcijų siūlymus dėl Reglamento pakeitimo ar papildymo;

6.3. nagrinėja Vyriausybės atstovo ir kitų valstybės institucijų pasiūlymus ir pastabas dėl Reglamento atitikimo Lietuvos Respublikos teisės aktų reikalavimams;

6.4. teikia siūlymus dėl Reglamento pakeitimo ir papildymo.

7. Komisija gali vykdyti ir kitas funkcijas, susijusias su Komisijos uždaviniais, neprieštaraujančiais Lietuvos Respublikos teisės aktams.

8. Komisija, įgyvendindama jai pavestas funkcijas, turi teisę:

8.1. gauti jos veiklai reikalingą informaciją, dokumentus, paaiškinimus iš Savivaldybės administracijos padalinių bei Savivaldybės įstaigų;

8.2. kviesti į posėdžius Savivaldybės tarybos narius ir Savivaldybės administracijos valstybės tarnautojus ir darbuotojus, dirbančius pagal darbo sutartis.

**III SKYRIUS**

**KOMISIJOS PIRMININKO IR KOMISIJOS NARIŲ TEISĖS IR PAREIGOS**

9. Komisijos darbą organizuoja, jam vadovauja ir posėdžiams pirmininkauja Komisijos pirmininkas.

10. Komisijos pirmininkas:

10.1. šaukia Komisijos posėdžius ir jiems pirmininkauja, sudaro posėdžių darbotvarkę, organizuoja reikalingų dokumentų ir kitos medžiagos parengimą;

10.2. kviečia dalyvauti Komisijos posėdžiuose reikalingus asmenis.

11. Komisijos narys turi teisę:

11.1. gauti informaciją apie Komisijos posėdžio laiką, vietą, darbotvarkę ir visą informaciją, susijusią su Komisijos veikla;

11.2. teikti Komisijos pirmininkui pasiūlymus dėl Komisijos darbo organizavimo;

11.3. siūlyti Komisijos pirmininkui įtraukti klausimą į Komisijos posėdžio darbotvarkę;

11.4. pareikšti atskirąją nuomonę, jei nesutinka su Komisijos sprendimu.

**IV SKYRIUS**

**KOMISIJOS DARBO ORGANIZAVIMAS**

12. Komisija jos kompetencijai priklausančius klausimus svarsto ir sprendimus priima posėdžiuose. Komisijos posėdžiai rengiami Komisijos pirmininko siūlymu arba ne mažiau kaip 1/3 Komisijos narių reikalavimu. Reikalavimas svarstyti klausimą Komisijos posėdyje pateikiamas raštu, išdėstoma klausimo esmė, motyvai, argumentai, pridedami reikiami dokumentai.

13. Komisijos posėdžiai yra teisėti, jei juose dalyvauja daugiau kaip pusė visų Komisijos narių. Komisijos narys, negalintis dalyvauti posėdyje, apie tai praneša Komisijos pirmininkui ar sekretoriui.

14. Komisijos posėdžiuose, suderinę su Komisijos pirmininku, patariamojo balso teise gali dalyvauti kiti Savivaldybės tarybos nariai, taip pat Savivaldybės valstybės tarnautojai ar darbuotojai, dirbantys pagal darbo sutartis.

15. Komisijos posėdžiai protokoluojami. Protokolas surašomas ne vėliau kaip per 5 darbo dienas po posėdžio. Komisijos posėdžio protokolą pasirašo posėdžio pirmininkas ir Komisijos sekretorius.

16. Komisijos sekretoriaus pareigas atlieka Savivaldybės mero paskirtas Savivaldybės tarybos ir mero sekretoriato valstybės tarnautojas ar darbuotojas, dirbantis pagal darbo sutartį.

*2020 m. gruodžio 17 d., Klaipėdos rajono savivaldybės tarybos sprendimo Nr.*[*T11-458*](https://teisineinformacija.lt/klaipedar/document/193162)*redakcija*

**V SKYRIUS**

**KOMISIJOS SPRENDIMAI**

17. Komisija, įgyvendindama savo įgaliojimus, priima sprendimus, kurie yra rekomendacinio pobūdžio. Komisijos sprendimai priimami posėdyje dalyvaujančių Komisijos narių balsų dauguma. Jei balsai pasiskirsto po lygiai, lemia posėdžio pirmininko balsas. Komisijos narys, nesutinkantis su Komisijos sprendimu, turi teisę pareikšti atskirąją nuomonę, kuri įrašoma į posėdžio protokolą.

18. Komisijos sprendimai įrašomi į Komisijos posėdžio protokolą. Prireikus, Komisijos sprendimai siunčiami kitoms institucijoms, įstaigoms ar organizacijoms. Posėdžio protokole įrašyti sprendimai, esant reikalui, siunčiami kaip posėdžio protokolo išrašai.

**VI SKYRIUS**

**BAIGIAMOSIOS NUOSTATOS**

19. Komisijos nuostatai gali būti keičiami, papildomi ar naikinami Savivaldybės tarybos sprendimu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_